pythainlp/thai-wiki-dataset-v3 huggingface dataset:
รักข้ามเส้น

รักข้ามเส้น เป็นละครของทางไทยทีวีสีช่อง 3 เป็นละครแนวคอมเมดี้ ดราม่า ออกอากาศทุกวันจันทร์ - ศุกร์ เริ่ม 21 มีนาคม 2556 เป็นต้นไป เวลา 18.45 - 20.00 น. ก่อนข่าวในพระราชสำนัก นำแสดงโดย เอกพงศ์ จงเกษกรณ์, พัชรินทร์ จัดกระบวนพล, ศรัณย์ แก้วจินดา, การัญชิดา คุ้มสุวรรณ บทประพันธ์และบทโทรทัศน์โดย ฐา-นวดี สถิตยุทธการ กำกับการแสดงโดย ชูศักดิ์ สุธีรธรรม
=== นักแสดง ===
เอกพงศ์ จงเกษกรณ์ รับบท ชาคริต
พัชรินทร์ ศรีวสุภิรมย์ รับบท ฟ้ามุ่ย
ศรัณย์ แก้วจินดา รับบท ฟ้าลั่น
การัญชิดา คุ้มสุวรรณ รับบท ฉัตร
ชนินสิทธิ์ กิตติชัยศรีสกุล รับบท พล
ปารีณา บุศยศิริ รับบท ฟ้าใส
โกสินทร์ ราชกรม รับบท เจตน์
มนตรี เจนอักษร รับบท อมร
อรอนงค์ ปัญญาวงศ์ รับบท นวล
สาวิตรี สามิภักดิ์ รับบท คุณหญิงพจนีย์
จิราวัฒน์ วชิรศรัณย์ภัทร รับบท จรัญ
มิรา โกมลวณิช รับบท พิมพ์สิริ
ณัฐนันท์ จันทรวิโรจน์ รับบท สารวัตรสุเมธ
สุพจน์ จันทร์เจริญ รับบท หมอนิธิ
ปุณิกา โยคะกุล รับบท คุณหญิงศจี
ปาจรีย์ ณ นคร รับบท แกงส้ม
ธงธง มกจ๊ก รับบท ต้มยำ
สมจิตร จงจอหอ รับบท ฉ่ำ
=== นักแสดงรับเชิญ ===
โชคชัย บุญวรเมธี รับบทเป็น ภาคิน เจ้าของฟาร์มไข่มุก คนรักใหม่ของพิมพ์สิริ
ภาณุพงศ์ วราเอกศิริ รับบทเป็น ก้องภพ คู่หมั้นของฟ้ามุ่ย
ปราย ธนาอัมพุช
ปุณยวีร์ สุขกุลวรเศรษฐ์ รับบทเป็น พิธีกรรายการแจ๋ว มาสัมภาษณ์ร้านบะหมี่เบิกฟ้า
สมาพร ชูกิจ
อภิสรา นุตยกุล
พิมพลอย ปัญจชัยโยกุล รับบท ณัฏฐา เลขาของชาคริต
สารินี ดอกกระโดน
จิราวัฒน์ ธนกิตติ์ธนานนท์
ด.ญ.นภัสธนันท์ นิมจิรวัฒน์ รับบทเป็น หลินหลิน
=== เนื้อเรื่อง ===
== อ้างอิง ==
http://drama.kapook.com/view58193.html
==แหล่งข้อมูลอื่น==
เรื่องย่อละครรักข้ามเส้น : Gossipstar 
ละครโทรทัศน์ไทย
การเลือกตั้งสมาชิกสภาผู้แทนราษฎรจังหวัดเชียงใหม่ เขต 3 แทนตำแหน่งที่ว่าง พ.ศ. 2556

การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2556 เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่นายเกษม นิมมลรัตน์ ที่ได้ลาออกโดยให้เหตุผลเรื่องปัญหาสุขภาพ การเลือกตั้งจะจัดขึ้นในวันที่ 21 เมษายน พ.ศ. 2556
== ที่มา ==
ในเดือนมีนาคม พ.ศ. 2556 นายเกษม นิมมลรัตน์ สมาชิกสภาผู้แทนราษฎร สังกัดพรรคเพื่อไทย ขอลาออกจากตำแหน่งสมาชิกสภาผู้แทนราษฎร โดยให้เหตุผลเรื่องปัญหาสุขภาพ และต้องการจะทำงานการเมืองในท้องถิ่นจังหวัดเชียงใหม่มากกว่า และปฏิเสธข่าวที่ว่าเป็นการลาออกเปิดทางให้นางเยาวภา วงศ์สวัสดิ์ ลงสมัครรับเลือกตั้ง เพื่อเตรียมเป็นนายกรัฐมนตรีสำรอง
== ผู้สมัคร ==
{|class = "wikitable"
! ผู้สมัคร !! พรรค !! หมายเลข
|-
| ทวีศักดิ์ ภูพา || พรรคยางพาราไทย ||  1
|-
| เยาวภา วงศ์สวัสดิ์ || พรรคเพื่อไทย || 2
|-
| กิ่งกาญจน์ ณ เชียงใหม่ || พรรคประชาธิปัตย์ || 3
|-
| ร.ต.ทวีป ยอดเศรณี || พรรรคพลังสหกรณ์ || 4
|}
=== ทวีศักดิ์ ภูพา (1) ===
ทวีศักดิ์ ภูพา อดีตครูโรงเรียนเชียงใหม่คริสเตียน อำเภอเมืองเชียงใหม่ จังหวัดเชียงใหม่
=== เยาวภา วงศ์สวัสดิ์ (2) ===
เยาวภา วงศ์สวัสดิ์ อดีตสมาชิกสภาผู้แทนราษฎรจังหวัดเชียงใหม่ 1 สมัย และอดีตสมาชิกสภาผู้แทนราษฎรแบบบัญชีรายชื่อ กรรมการบริหารพรรคไทยรักไทย (บ้านเลขที่ 111) น้องสาวของพันตำรวจโททักษิณ ชินวัตร ภริยาของนายสมชาย วงศ์สวัสดิ์ อดีตนายกรัฐมนตรี
=== กิ่งกาญจน์ ณ เชียงใหม่ (3) ===
กิ่งกาญจน์ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ 2 สมัย อดีตกรรมการบริหารพรรคความหวังใหม่ ภริยาของธวัชวงศ์ ณ เชียงใหม่ อดีตรัฐมนตรีช่วยว่าการกระทรวงการคลัง, กระทรวงการต่างประเทศ, กระทรวงสาธารณสุข
=== ทวีป ยอดเศรณี (4) ===
ทวีป ยอดเศรณี หัวหน้าพรรคพลังสหกรณ์ อดีตผู้ตรวจราชการกรมส่งเสริมสหกรณ์ กระทรวงเกษตรและสหกรณ์
== ผลการเลือกตั้ง ==
เขตการเลือกตั้งที่ 3 ประกอบไปด้วยอำเภอดอยสะเก็ด อำเภอสันกำแพง และอำเภอแม่ออน
== เหตุการณ์ต่อเนื่อง ==
===การร้องเรียนทุจริตการเลือกตั้ง===
พรรคประชาธิปัตย์ โดยนายธนิตพล ไชยนันท์ ผู้อำนวยการการเลือกตั้งซ่อมฯ ได้ยื่นเรื่องร้องเรียนต่อคณะกรรมการการเลือกตั้งประจำจังหวัดเชียงใหม่ กรณีนายอำเภอสันกำแพง แม่ออน และดอยสะเก็ด วางตัวไม่เป็นกลาง โดยมีการสั่งการให้กำนันผู้ใหญ่บ้านรวบรวมรายชื่อประชาชนเพื่อขอให้สิทธิเลือกตั้งล่วงหน้า เป็นผลให้มีจำนวนผู้ลงทะเบียนเลือกตั้งล่วงหน้ามากกว่าปกติถึง 10 เท่า
== อ้างอิง ==
ช
ช
การเลือกตั้งในจังหวัดเชียงใหม่
ปากกาเคมี

ปากกาเคมี หรือ ปากกาเมจิก เป็นปากกาที่มีน้ำหมึกในตัว ปลายปากกามักจะทำจากวัสดุที่ซับน้ำหมึก เช่น เส้นใยอัด หรือผ้าสักหลาด ตัวด้าม (ทำจากพลาสติก, อะลูมิเนียม หรือแก้ว) จะมีโพรงด้านในที่บรรจุวัสดุที่ซับน้ำหมึก เช่นสักหลาด เอาไว้เพื่อเป็นตัวนำหมึกให้ค่อยๆ ซึมออกทางปลายปากกา และปากกาชนิดนี้จะมีปลอกปากกาที่ปิดสนิทเพื่อป้องกันไม่ให้น้ำหมึกแห้งขณะที่ไม่ได้ใช้งาน
ปากกา
อาสนวิหารตูลูซ

อาสนวิหารตูลูซ (Cathédrale de Toulouse) มีชื่อเต็มว่า อาสนวิหารนักบุญสเทเฟนแห่งตูลูซ (Cathédrale Saint-Étienne de Toulouse) เป็นอาสนวิหารโรมันคาทอลิกและที่ตั้งของอัครมุขนายกประจำอัครมุขมณฑลตูลูซ ตั้งอยู่ที่กร็อง-รง (Grand-Rond) ในเขตเมืองตูลูซ จังหวัดโอต-การอน ในแคว้นอ็อกซีตานี ประเทศฝรั่งเศส สร้างขึ้นเพื่ออุทิศแด่นักบุญสเทเฟน
ปีที่ก่อสร้างนั้นยังไม่พบหลักฐานที่ชัดเจน จากหลักฐานพบการกล่าวถึงโบสถ์แห่งหนึ่งในที่ตั้งเดียวกันในปี ค.ศ. 844 และต่อมาในปี ค.ศ. 1073 มุขนายกแห่งตูลูซได้ประสงค์ให้เริ่มก่อสร้างเพื่อปรับปรุงโครงสร้างให้สวยงามขึ้น และตามมาด้วยการก่อสร้างเพิ่มเติมในคริสต์ศตวรรษที่ 13 อาสนวิหารแห่งนี้มีลักษณะทางสถาปัตยกรรมที่ค่อนข้างหลากหลาย อันเนื่องมาจากการบูรณะซ่อมแซมตามแต่ละยุคสมัย
อาสนวิหารตูลูซได้ขึ้นทะเบียนเป็นอนุสรณ์สถานทางประวัติศาสตร์เมื่อ ค.ศ. 1862
== ระเบียงภาพ ==
Ancienne nef raimondine - Saint-Etienne de Toulouse.jpg|บริเวณกลางโบสถ์แบบโรมาเนสก์ และบริเวณร้องเพลงสวดแบบกอธิก อยู่ด้านหลัง
Chapelle Notre-Dame-des-Anges, cathédrale Saint-Étienne, Toulouse.jpg|ชาเปล "Notre-Dame-des-Anges"
Vitrail cathédrale Saint-Étienne,Toulouse.jpg|งานกระจกสี บริเวณชาเปลข้าง "Sainte-Croix":Ambulatory ceiling - Cathedral Saint-Etienne in Toulouse.jpg|งานกระจกสีบริเวณจรมุข
Choeur gothique, cathédrale Saint-Étienne, Toulouse.jpg|บริเวณร้องเพลงสวดแบบกอธิก
South ambulatory, cathedrale Saint-Étienne, Toulouse (Vertical panorama).jpg|ภาพปริทรรศน์บริเวณจรมุขฝั่งทิศใต้
Cathédrale Saint-Étienne de Toulouse – Gallery organ.jpg|ออร์แกน
Cathédrale Saint-Étienne,Toulouse Rosace.jpg|หน้าต่างกุหลาบบริเวณภายในบริเวณกลางโบสถ์
La Vierge de Pitié de Saint-Étienne de Toulouse.jpg|"La Pietat" - Gervais Drouet 1648
Façade nord de la cathédrale Saint-Étienne de Toulouse.jpg|ด้านนอกบริเวณทางเข้าฝั่งทิศเหนือ
== อ้างอิง ==
== บรรณานุกรม ==
==แหล่งข้อมูลอื่น ==
Website concerning the cathedral's history and artwork 
Cathédrale Saint-Étienne - Ministère de la Culture
Archives de Toulouse : La cathédrale Saint-Étienne
Toulouse et la brique - La cathédrale Saint-Étienne
Place Saint-Étienne et Cathédrale Saint-Etienne - patrimoines.midipyrenees.fr  (fichier pdf)
La Cathédrale Saint-Étienne et l'orgue, Toulouse - musiqueorguequebec.ca
ตูลูซ
สิ่งก่อสร้างในตูลูซ
สิ่งก่อสร้างในคริสต์ศตวรรษที่ 11
สิ่งก่อสร้างในคริสต์ศตวรรษที่ 12
สิ่งก่อสร้างในคริสต์ศตวรรษที่ 13
สิ่งก่อสร้างในคริสต์ศตวรรษที่ 17
อนุสรณ์สถานทางประวัติศาสตร์แห่งฝรั่งเศส
โอลิมปิกวิทยาศาสตร์

Redirectโอลิมปิกวิชาการ
วันหนังสือโลก

Redirectวันหนังสือและลิขสิทธิ์สากล
เกีย สปอร์ตเทจ

เกีย สปอร์ตเทจ (Kia Sportage) เป็นรถยนต์เอนกประสงค์สมรรถนะสูงขนาดเล็ก (Compact SUV) ที่ผลิตโดยเกีย ผู้ผลิตรถยนต์จากประเทศเกาหลีใต้ เริ่มผลิตในปี พ.ศ. 2536
เกีย สปอร์ตเทจ เป็นคู่แข่งของโตโยต้า ราฟโฟร์, ฮอนด้า ซีอาร์-วี, นิสสัน เอ็กซ์เทรล, มาสด้า ทริบิวต์/ซีเอ็กซ์-5, มิตซูบิชิ เอาท์แลนเดอร์/RVR, เชฟโรเลต แคปติวา, ฟอร์ด เอสเคป, เปอโยต์ 4008, สโกด้า เยติ, วอลโว่ XC60, ฮุนได ทูซอน, โอเปิล แอนทารา
== รุ่นที่ 1 (พ.ศ. 2536-2547) ==

เกีย สปอร์ตเทจ รุ่นที่ 1 เริ่มผลิตเมื่อปี พ.ศ. 2536 โดยรุ่นนี้ได้ใช้แพลตฟอร์มร่วมกับ มาสด้า บองโก (Mazda Bongo) รถตู้รุ่นหนึ่งของมาสด้า สปอร์ตเทจรุ่นนี้มีตัวถัง 2 แบบคือคอนเวอร์เทเบิล 3 ประตูและเอสยูวี 5 ประตู มีฐานการประกอบอยู่ที่ประเทศเกาหลีใต้ ,เยอรมนีและรัสเซีย ใช้ระบบขับเคลื่อนล้อหลัง และระบบขับเคลื่อนสี่ล้อ มีเครื่องยนต์เบนซิน 2.0 ลิตร มีทั้งแบบธรรมดาและแบบ DOHC และเครื่องยนต์ดีเซล 2.0 ลิตร ใช้เกียร์ธรรมดา 5 สปีดและเกียร์อัตโนมัติ 4 สปีด
ในประเทศไทย เกีย สปอร์ตเทจเคยถูกนำเข้ามาขายในประเทศไทยโดยบริษัท พรีเมียร์เกียมอเตอร์ จำกัด โดยขายคู่ไปกับ เกีย ซีเฟีย รถซีดานขนาดเล็ก และมีราคาจำหน่ายอยู่ที่ 669,000 บาท มีคู่แข่งในสมัยนั้นคือ ซูซูกิ วิทาร่า ฮอนด้า ซีอาร์-วีและโตโยต้า ราฟโฟร์ ซึ่งถือว่าประสบความสำเร็จมาก และขายมาเรื่อยๆ จนเมื่อมีการเปลี่ยนมือผู้จำหน่าย ซึ่งก็คือยนตรกิจ คอร์เปอเรชั่น สปอร์ตเทจก็ยังมีขายในสมัยของยนตรกิจอยู่ในระยะสั้นๆ โดยใช้ชื่อ 2 ชื่อ คือ เกีย สปอร์ตเทจ (Kia Sportage) และ เกีย แกรนด์ สปอร์ตเทจ (Kia Grand Sportage) นั่นเอง
== รุ่นที่ 2 (พ.ศ. 2547-2553) ==

เกีย สปอร์ตเทจ รุ่นที่ 2 เรื่มผลิตเมื่อปี พ.ศ. 2547 รุ่นนี้ได้เปลี่ยนมาใช้แพลตฟอร์มร่วมกับฮุนได ทูซอน มีฐานการประกอบอยู่ที่ประเทศเกาหลีใต้ ,สโลวาเกีย ,จีน ,รัสเซีย ,ยูเครน ,ฟิลิปปินส์และเอกวาดอร์ และรุ่นนี้เริ่มเปลี่ยนมาใช้ระบบขับเคลื่อนล้อหน้า และระบบขับเคลื่อนสี่ล้อเหมือนเดิม ส่วนตัวถังมีตัวถัง 1 แบบคือเอสยูวี 5 ประตู มีรุ่นเครื่องยนต์เบนซิน 2.0 และ 2.7 ลิตร และเครื่องยนต์ดีเซล 2.0 ลิตร มีเกียร์ธรรมดา 5 และ 6 สปีด และเกียร์อัตโนมัติ 4 สปีด ระยะฐานล้อ 2,629 มม. ความยาว 4,351 มม. ความกว้าง 1,800-1,840 มม. และความสูง 1,694-1,730 มม. และปรับโฉม Minorchange ในช่วงปี พ.ศ. 2550-2551
== รุ่นที่ 3 (พ.ศ. 2553–พ.ศ. 2558) ==

เกีย สปอร์ตเทจ รุ่นที่ 3 เริ่มผลิตเมื่อปี พ.ศ. 2553 มีฐานการประกอบที่ประเทศเกาหลีใต้ ,สโลวาเกียและอินโดนีเซีย มีรุ่นเครื่องยนต์เบนซิน 1.6 ,2.0 และ 2.4 ลิตร โดยมีรุ่นเทอร์โบในรุ่น 2.0 ลิตร และเครื่องยนต์ดีเซล 1.7 และ 2.0 ลิตร มีเกียร์ธรรมดา 5 และ 6 สปีด และเกียร์อัตโนมัติ 6 สปีด ระยะฐานล้อ 2,640 มม. ความยาว 4,445 มม. ความกว้าง 1,855 มม. ความสูง 1,645 มม.
==รุ่นที่ 4 (QL; พ.ศ. 2558–ปัจจุบัน) ==

เกีย ได้เผยโฉมสปอร์ตเทจรุ่นใหม่หมดที่งานแฟรงก์เฟิร์ตออโต้โชว์ในเดือนกันยายน พ.ศ. 2558 เป็นรุ่นปี 2559 โดยเกียได้ยอกไว้ว่าได้มีการออกแบบที่โค้งมนขึ้นโดยได้รับแรงบันดาลใจมาจากเครื่องบินเจ็ท
=== รางวัล ===
สปอร์ตเทจได้รับรางวัลเรด ดอท ปี พ.ศ. 2559
==รุ่นที่ 5 (NQ5; พ.ศ. 2564–ปัจจุบัน) ==
KIA Corporation ได้ปล่อยภาพอย่างเป็นทางการของ KIA Sportage รุ่นล่าสุด ซึ่งนับเป็น generation ที่ห้าของตระกูล เมื่อวันที่ 8 มิถุนายน 2021 เผยให้เห็นงานดีไซน์แบบใหม่ที่ผสานความทันสมัย เข้ากับความแข็งแรงผ่านปรัชญาดีไซน์ชื่อ Opposites United ทั้งยังเป็นผลงานการออกแบบที่เกิดจาก การผสานกำลังของศูนย์ออกแบบ KIA ในหลายประเทศตั้งแต่เกาหลีใต้, เยอรมนี, สหรัฐฯ และ จีน
==อ้างอิง==
==แหล่งข้อมูลอื่น==
สปอร์ตเทจ
ยานพาหนะที่ได้รับการแนะนำในปี พ.ศ. 2536
รายชื่อเมืองในสตาร์ วอร์ส

รายชื่อเมืองในสตาร์ วอร์ส
== ม ==
มอส เอสปา  (Mos Espa) :เป็นเมืองหนึ่ง เป็นท่าอวกาศบนทาทูอีน มันเป็นบ้านของอนาคินและฉมี สกายวอล์คเกอร์ และยังเป็นที่ของมอส เอสปาแกรนด์แอรีน่าอันมีชื่อเสียงอีกด้วย ซึ่งเป็นที่ที่จัดการแข่งขันบูนทาอีฟคลาสสิกและเป็นสถานที่ตั้งของร้านของวัทโต้
มันเป็นท่าอวกาศที่มีราคาแพงและอยู่ใกล้กับทะเลทรายดูนซี
มอส เอสปาประกอบด้วยบ้านที่มีหลังคาทรงโดมทั่วทั้งเมือง ผู้อยู่อาศัยส่วนใหญ่มีทั้งที่พัวพันกับอาชญากรอย่างพวกฮัทท์หรือไม่ก็เป็นเจ้าของร้านที่ยากจน และเจ้าของไร่ไอน้ำที่พยายามอาศัยอยู่ในทะเลทรายที่อันตราย ธุรกิจที่ใหญ่ที่สุดในมอส เอสปาดูเหมือนจะเป็นการค้าขายขยะ และแม้แต่ผู้ค้าอย่างวัทโต้ที่เป็นชาวทอยดาเรียนก็ดูเหมือนเสาะหาแหล่งทำเงิน ถึงแม้ว่าบางครั้งก็ใช้วิธีที่ไม่มีศีลธรรม คนส่วนมากจะพูดภาษาฮัทท์
อีกกิจกรรมหนึ่งที่เป็นที่นิยมในมอส เอสปสก็คือการพนันการแข่งขันยานพ็อดที่แข่งกันในแกรนด์แอรีน่า
แจ็บบา เดอะ ฮัทท์มีคู่ขามีพักอาศัยอยู่ในมอส เอสปาเช่นกัน
สตาร์ วอร์ส
รายชื่อเกาะของประเทศญี่ปุ่น

รายชื่อเกาะของประเทศญี่ปุ่น เริ่มจากเกาะหลักทั้งสี่เกาะ ลักษณะทั่วไปของเกาะดูเหมือนร่างกายของมังกร โดยเกาะหลัก 4 เกาะของประเทศญี่ปุ่นมีดังนี้
เกาะฮกไกโด
เกาะฮนชู
เกาะชิโกะกุ
เกาะคีวชู
นอกจากนี้ยังมีเกาะเล็กน้อยอีกเป็นจำนวนมาก
== รายชื่อเกาะขนาดเล็กของญี่ปุ่น ==
ญี่ปุ่นมีเกาะเล็กๆกว่า 6,000+ เกาะ และ 430+ เกาะมีประชากรอาศัยอยู่
=== ฮกไกโด ===
เกาะคะโมะเมะ
เกาะโคะ (โอชิมะ)
โอชิมะ
เกาะโอะคุชิริ
เกาะเทะอุริ
เกาะเรบุน
เกาะริชิริ
เกาะยะงิชิริ
=== หมู่เกาะของเกาะฮนชูที่อยู่ใน ทะเลญี่ปุ่น ===
โอะกิ
ซะโดะ
เกาะโทะโดะ
มิตสึเคะจิมะ
=== เกาะในอ่าวโตเกียว (เกาะเทียม) ===
เกาะดรีม (ยุเมะ โนะ ชิมะ)
โอะไดบะ
ซะรุชิมะ (เกาะธรรมชาติ)
เกาะโจะนัน
เกาะเฮย์วะ
เกาะโชะวะ
เกาะเคย์ฮิน
ท่าอากาศยานนานาชาติโตเกียว
คัตสึชิมะ
ฮัคเคย์จิมะ
ฮิงะชิ โอะงิจิมะ
วะคะสุ (若洲)
โองิชิมะ
=== เกาะในอ่าวโอซะกะ (เกาะเทียม) ===
มะอิชิมะ
ยุเมะชิมะ
สะกิชิมะ
ท่าอากาศยานนานาชาติคันไซ
ท่าอากาศยานโกเบ
พอร์ตไอส์แลนด์
เกาะรกโกะ
มินะมิ อะชิยะฮะมะ
วะคะยะมะ มารีนา ซิตี้
นิชิโนะมิยะฮะมะ
=== เกาะในอ่าวอิเซะ ===
ท่าอากาศยานนานาชาติชูบุเซ็นแทรร์ (เกาะเทียม)
คะมิชิมะ
เกาะคะชิโกะ
เกาะโคะซุคุมิ
เกาะมิกิโมะโตะแพร์ล
โอะซุคุมิจิมะ
=== เกาะในมหาสมุทรแปซิฟิก (หรือหมู่เกาะนัมโป)===
หมู่เกาะอิซุ
*อะโอะงะชิมะ
*ฮะจิโจจิมะ
*อิซุโอชิมะ
*โคซุ
*มิยะเกะ
*มิคุระจิมะ
*นีจิมะ
*ชิกิเนะ
*โทะชิมะ
*โทะริ ชิมะ
*อุโดะเนะจิมะ
หมู่เกาะโอะงะซะวะระ
*จิจิ
*ฮะฮะ
*อิโวะ
*มินะมิโทะริชิมะ (เกาะมาร์คูส)
*โอะกิโนะโทะริชิมะ (พาเรเซ่ เวล่า)
หมู่เกาะภูเขาไฟ
*เกาะอิโวจิมา
เอะโนะชิมะ
=== เกาะรอบๆคีวชู ===
ส่วนใหญ่จะเป็นเกาะที่ตั้งอยู่ทะเลจีนใต้
อะมะคุสะ
อะโอะชิมะ
หมู่เกาะโงะโท
ฮะชิมะ
ฮิระโดะ
อิกิ
โคะชิกิ
ทิสึชิมะ
=== หมู่เกาะรีวกีว (นันเซย์-โชะโท) ===
====หมู่เกาะสัตสึนัน====
ครึ่งหนึงทางเหนือของเกาะเป็นเขตปกครองของจังหวัดคะโงะชิมะและคีวชู
===== หมู่เกาะโอซุมิ =====
กลุ่มทางตะวันออกเฉียงเหนือ:
ทะเนะงะชิมะ
ยะคุชิมะ
คุจิโนะเอะระบุจิมะ
มะเงะชิมะ
กลุ่มทางตะวันตกเฉียงเหนือ:
ทะเคะชิมะ
อิโอจิมะ
โชวะ อิโอจิมะ
คุโระชิมะ
===== หมู่เกาะโทะคะระ =====
ชิจิ-โท:
คุจิโนะชิมะ
นะกะโนะชิมะ (คะโงะชิมะ)
งะจะจิมะ
สุวะโนะเซะจิมะ
อะคุเซะกิจิมะ
ทะอิระจิมะ
โคะดะคะระจิมะ
ทะคะระจิมะ
===== หมู่เกาะอะมะมิ =====
อะมะมิ โอชิมะ
คิกะอิจิมะ
คะเคะโระมะชิมะ
โยะโระชิมะ
อุเคะชิมะ
โทะคุโนะชิมะ
โอะกิโนะเอะระบุจิมะ
โยะรนจิมะ
==== หมู่เกาะรีวกีว (รีวกีว-โชะโท)====
ครึ่งทางใต้ของโอะกินะวะ
===== หมู่เกาะโอะกินะวะ =====
ศูนย์กลางของกลุ่ม:
เกาะโอกินะวะ
คุเมะจิมะ
อิเฮะยะจิมะ
อิเซะนะจิมะa
อะงุนิจิมะ
อิเอะจิมะ
อิโวะ โทะริ ชิมะ (อิโอโทะริชิมะ)
ภูมิภาคปัญจาบ

thumb
ปัญจาบ (Punjab; ปัญจาบ:  ਪੰਜਾਬ, پنجاب) เป็นภูมิภาคทางภูมิศาสตร์ในเอเชียใต้ ประกอบด้วยดินแดนทางตะวันออกของประเทศปากีสถาน และทางเหนือของประเทศอินเดีย  ทางฝั่งปากีสถานประกอบด้วยแคว้นปัญจาบและบางส่วนของดินแดนนครหลวงอิสลามาบาด ทางฝั่งอินเดียประกอบด้วยรัฐปัญจาบ บางส่วนของรัฐหรยาณา รัฐหิมาจัลประเทศ‎ รัฐฉัตตีสครห์‎ จังหวัดชัมมู และบางส่วนของดินแดนนครหลวงเดลี 
ชื่อปัญจาบมาจากภาษาเปอร์เซีย แปลว่า (ดินแดนแห่ง) แม่น้ำห้าสาย ซึ่งประกอบด้วยแม่น้ำเฌลัม, แม่น้ำจนาพ, แม่น้ำราวี, แม่น้ำสตลุช และแม่น้ำบีอัส แม่น้ำห้าสายนี้ไหลมารวมกันเป็นแม่น้ำสินธุ
==อ้างอิง==
ภูมิศาสตร์อินเดีย
ภูมิศาสตร์ปากีสถาน
ภูมิภาคในทวีปเอเชีย
ปัญจาบ
แคว้นปัญจาบ

ปัญจาบ (Punjab; อูรดูและปัญจาบ: پنجاب, "แม่น้ำห้าสาย") เป็นแคว้นหนึ่งในสี่แคว้นของประเทศปากีสถาน มีพื้นที่มากที่สุดเป็นอันดับที่ 2 รองจากแคว้นบาโลชิสถาน และมีจำนวนประชากรมากที่สุดของประเทศ โดยมีประชากรประมาณ 101,391,000 คน ณ ปี พ.ศ. 2558 แคว้นนี้มีอาณาเขตติดต่อกับแคว้นสินธ์ แคว้นบาโลชิสถาน และแคว้นแคบาร์ปัคตูนควา รวมทั้งดินแดนนครหลวงอิสลามาบาดและดินแดนอาซาดจัมมูโอกัชมีร์ ทั้งยังมีอาณาเขตติดต่อกับรัฐปัญจาบ รัฐราชสถาน และรัฐชัมมูและกัศมีร์ของประเทศอินเดีย เมืองหลวงของแคว้นคือลาฮอร์ ซึ่งเป็นศูนย์กลางทางวัฒนธรรมแห่งหนึ่งของปากีสถาน อุตสาหกรรมภาพยนตร์และแฟชั่นส่วนมากของประเทศมีฐานการผลิตอยู่ที่เมืองนี้
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
 
รัฐและดินแดนที่ก่อตั้งในปี พ.ศ. 2513
ปัญจาบ
แม่น้ำอามูร์

แม่น้ำอามูร์ หรือ แม่น้ำเฮย์หลง (Even: Тамур (Tamur), Manchu: 25px, Sahaliyan Ula; ; рéка Аму́р, ) เป็นแม่น้ำที่ยาวเป็นอันดับ 10 ของโลก อยู่ทางตะวันออกเฉียงเหนือของทวีปเอเชีย ต้นน้ำเกิดจากแม่น้ำชิลคาไหลมาบรรจบกับแม่น้ำอาร์กุน ไปลงทะเลทางตอนเหนือสุดของช่องแคบตาตาร์ในประเทศรัสเซีย แม่น้ำมีความยาว 2,824 กม. แควสำคัญได้แก่ แม่น้ำเซยาและแม่น้ำบูเรยาอยู่ทางตอนเหนือ แม่น้ำคูมารา แม่น้ำซุงการี และแม่น้ำอุสซูรีอยู่ทางตอนใต้ แม่น้ำเป็นเส้นเขตแดนระหว่างมณฑลเฮย์หลงเจียงของประเทศจีนกับประเทศรัสเซีย แม่น้ำมีสายพันธุ์ปลาที่ใหญ่ที่สุด คือ คูลากา (Kaluga) มีความยาวได้ถึง 5.6 เมตร
== อ้างอิง ==
แม่น้ำในประเทศจีน
แม่น้ำในประเทศรัสเซีย
แม่น้ำนานาชาติในทวีปเอเชีย
อาร์เนม

อาร์เนม (Arnhem) เป็นเมืองและเทศบาลทางตะวันออกของประเทศเนเธอร์แลนด์ เป็นเมืองหลวงของจังหวัดเกลเดอร์ลันด์ ตั้งอยู่บนฝั่งของแม่น้ำไรน์และแม่น้ำซินต์ยันส์เบก มีประชากร 159,265 คนในปี ค.ศ. 2019
อาร์เนมเป็นที่ตั้งของมหาวิทยาลัย พิพิธภัณฑ์ สวนสัตว์ และสนามกีฬาหลายแห่ง และมีพื้นที่บางส่วนเป็นส่วนหนึ่งของอุทยานแห่งชาติ
เป็นเมืองเก่าที่มีการเอ่ยถึงเป็นครั้งแรกใน ค.ศ. 893 ในสมัยกลางได้เข้าเป็นสมาชิกของสันนิบาตฮันซาซึ่งเป็นพันธมิตรทางการค้าในยุโรป และตกอยู่ใต้การยึดครองของชาติต่าง ๆ หลายชาติ ในสงครามโลกครั้งที่สอง ถูกเยอรมนีเข้ายึดครอง และฝ่ายพันธมิตรยึดคืนได้ใน ค.ศ. 1945
เมืองในจังหวัดเกลเดอร์ลันด์
ดิ อะเมซิ่ง สไปเดอร์แมน 2

ดิ อะเมซิ่ง สไปเดอร์แมน 2 (The Amazing Spider-Man 2) หรือบางตลาดเรียกว่า ดิ อะเมซิ่ง สไปเดอร์แมน 2 ผงาดจอมอสุรกายสายฟ้า  (The Amazing Spider-Man 2: Rise of Electro) เป็นภาพยนตร์ซูเปอร์ฮีโร่ มีต้นฉบับมาจากตัวละครมาร์เวลคอมิกส์ ชื่อ สไปเดอร์แมน เข้าฉายในในสหรัฐอเมริกา วันที่ 2 พฤษภาคม ค.ศ. 2014 ซึ่งเป็นภาคต่อจากดิ อะเมซิ่ง สไปเดอร์แมนในปี ค.ศ. 2012 โดยภาพยนตร์เข้าฉายในระบบ 2 มิติ และ 3 มิติ
==เรื่องย่อ==
The Amazing Spider-Man 2 ชีวิตของปีเตอร์ ปาร์กเกอร์ (แอนดรูว์ กราฟิลด์) ต้องยุ่งวุ่นวายอยู่กับการปราบคนชั่วในฐานะไอ้แมงมุม และใช้เวลาอยู่กับคนที่เขารัก เกวน สเตซี (เอ็มมา สโตน) แถมวันจบการศึกษาของมัธยมก็มาช้าไม่ทันใจอีก ปีเตอร์ยังไม่ลืมสัญญาที่ให้ไว้แก่พ่อของเกวน นั่นก็คือต้องอยู่ห่างเธอไว้เพื่อไม่ให้เธอมีอันตราย แต่ก็เป็นสัญญาที่ปีเตอร์ไม่อาจรักษาได้
แต่อะไรก็เปลี่ยนไปเมื่ออิเลคโตร (เจมี่ ฟ็อกซ์) ตัวร้ายใหม่ได้ปรากฏกายออกมา และแฮรี่ (เดน เดอฮาน) เพื่อนเก่าได้กลับมาหา รวมถึงการที่ปีเตอร์ได้ค้นพบเบาะแสใหม่เกี่ยวกับอดีตของเขาด้วย
== นักแสดง ==
แอนดรูว์ การ์ฟิลด์ รับบทเป็น ปีเตอร์ ปาร์คเกอร์ / สไปเดอร์แมน
เอมมา สโตน รับบทเป็น เกวน สเตซี่
เจมี่ ฟ็อกซ์ รับบทเป็น แม็กซ์ ดิลลอน / อิเลคโตร
เดน เดอฮาน รับบทเป็น แฮร์รี่ ออสบอร์น / กรีนก็อบลิน
พอล เกียมัตตี้ รับบทเป็น อเล็กเซ ซิสเตวิช / ไรโน
ซอลลี่ ฟิลด์ รับบทเป็น เมย์ ปาร์คเกอร์
==Soundtrack==
ได้ ฟาร์เรลล์ วิลเลียมส์, Hans Zimmer and The Magnificent Six และ Johnny Marr มาร่วมทำ และได้ปล่อยเพลง "It's On Again" ได้ Alicia Keys ร่วมร้องกับ Kendrick Lamar เป็นซิงเกิลเปิดตัวภาพยนตร์
== อ้างอิง ==
==แหล่งข้อมูลอื่น==
สไปเดอร์-แมน
ภาพยนตร์ภาษาอังกฤษ
ภาพยนตร์ที่ออกฉายในปี พ.ศ. 2557
ภาพยนตร์โดยโคลัมเบียพิกเจอส์
ภาพยนตร์ที่มีฉากในนครนิวยอร์ก
ภาพยนตร์ที่ถ่ายทำในนครนิวยอร์ก
ภาพยนตร์ภาคต่อ
ภาพยนตร์ไอ้แมงมุม
ภาพยนตร์อเมริกัน 3 มิติ
ภาพยนตร์ภาคต่ออเมริกัน
ภาพยนตร์โลดโผนบันเทิงคดีแนววิทยาศาสตร์อเมริกัน
เชสเตอร์

เชสเตอร์ (Chester) เป็นนครในมณฑลเชชเชอร์ ประเทศอังกฤษ ตั้งอยู่บนฝั่งแม่น้ำดี ใกล้กับชายแดนของเวลส์ มีประชากร 118,925 คน ได้รับสถานะเป็นเมืองในปี ค.ศ. 1541 เชสเตอร์มีอาคารในยุคกลางหลายแห่ง แต่มีบางอาคารบริเวณกลางเมืองที่ได้รับบูรณะในสมัยวิกตอเรีย เชสเตอร์เป็นหนึ่งในเมืองที่มีการรักษากำแพงเมืองที่ดีที่สุดในอังกฤษ
== อ้างอิง ==
เมืองในเทศมณฑลเชชเชอร์
เมืองเทศมณฑลในอังกฤษ
นครในสหราชอาณาจักร
รัฐติเอร์ราเดลฟูเอโก

ติเอร์ราเดลฟูเอโก (Tierra del Fuego) หรือชื่อทางการคือ รัฐติเอร์ราเดลฟูเอโก แอนตาร์กติกา และหมู่เกาะในมหาสมุทรแอตแลนติกใต้ (Provincia de Tierra del Fuego, Antártida e Islas del Atlántico Sur) เป็นรัฐในประเทศอาร์เจนตินา ที่แยกออกจากแผ่นดินใหญ่ของอาร์เจนตินา ข้ามช่องแคบมาเจลลัน เมืองหลวงชื่อ อูซัวยา
เดิมทีรัฐนี้มีชนพื้นเมืองอาศัยมาก่อน มากกว่า 12,000 ปีก่อน ถูกค้นพบโดยชาวยุโรปในปี ค.ศ. 1520 โดยเฟอร์ดินานด์ มาเจลลัน อย่างไรก็ตามชนพื้นเมืองยังคงปกครองดินแดนดังกล่าวจนถูกพิชิตในคริสต์ทศวรรษ 1870 จนเป็นผลให้ก่อตั้งดินแดนในปี ค.ศ. 1885 ต่อมาชาวยุโรปได้อพยพมาอยู่อาศัยในช่วงตื่นทอง จนก่อตั้งให้เป็นสถานะรัฐสุดท้ายของอาร์เจนตินา ในปี ค.ศ. 1990
== อ้างอิง ==
ติเอร์ราเดลฟูเอโก
ศัลย์ อิทธิสุขนันท์

ศัลย์ อิทธิสุขนันท์  เกิดเมื่อวันที่ 2 พฤษภาคม พ.ศ. 2517 เป็นพิธีกรชาวไทย ปัจจุบันมีธุรกิจขนมหวานชื่อ Heaven On EartH Cafe'
== ประวัติ ==
เอิร์ธ ศึกษาที่โรงเรียนเทพศิรินทร์รุ่น 31-34(106) เคยทำหน้าที่ลีดเดอร์อยู่พักหนึ่ง ปัจจุบันสำเร็จการศึกษาระดับปริญญาตรี ที่ คณะพาณิชยศาสตร์และการบัญชี มหาวิทยาลัยธรรมศาสตร์ รวมถึงสำเร็จการศึกษาระดับปริญญาโท บริหารธุรกิจมหาบัณฑิต(MBA) คณะพาณิชยศาสตร์และการบัญชี จุฬาลงกรณ์มหาวิทยาลัย
ศัลย์มีชื่อเสียงจากการเป็นวีเจของ แชนแนลวี ต่อมาได้ถูกทาบทามให้มาเป็นพิธีกรรายการเกมจารชน ของเวิร์คพอยท์ เอ็นเตอร์เทนเมนท์ จากนั้นก็ทำหน้าที่เป็นพิธีกรรายการอื่น ๆ ทั้ง ศุกร์กันเถอะเรา, แฟนตาซีมีหาง, เกมแก้จน และรายการของช่องอื่น ๆ ซึ่งเป็นรายการวิจารณ์ภาพยนตร์ และรายการเพื่อสุขภาพ รวมถึงเป็นพิธีกรงานอีเวนต์อีกด้วย
ก่อนหน้านี้ ศัลย์เคยเป็นผู้บริหารธุรกิจร้าน “Chan” หรือ “ชั้นขนมหวาน” ซึ่งร่วมหุ้นกับเพื่อน ๆ ที่ชอบทานขนมหวานไทย ๆ เหมือนกัน ปัจจุบัน ศัลย์เป็นผู้บริหารร้านขนมหวาน Heaven On EartH Cafe'
== ผลงาน ==
=== ละครโทรทัศน์ ===
=== พิธีกรในปัจจุบัน ===
M-Cut อดีต ออกอากาศทางช่อง9 MCOT HD (Number 30) ปัจจุบัน ออกอากาศทางช่องTHAIRATH TV HD (Number 32) คู่กับ เฮนรี่ ทราน ออกอากาศ ทุกวันเสาร์ เวลา 23:30 - 00:00 น.
นัดกันที่แปดครึ่ง ออกอากาศทุกวันหยุดนักขัตฤกษ์ ทางช่อง9 MCOT HD (Number 30) คู่กับ พญ. มณสิญา พงษ์ชมพร (2560 - ปัจจุบัน)
รายการ คุยซี้ดข่าว18 ทุกวันจันทร์ - วันศุกร์ เวลา 18:30 - 20:00 น. ทางช่อง JKN18 ร่วมกับ พรหมพร ยูวะเวส, ภัคจีรา วรรณสุทธิ์, รัศมีแข ฟ้าเกื้อล้น, นิภาภรณ์ ฐิติธนการ, ธนากร ชินกูล, กีรติ ศุภดิเรกกุล (เริ่มวันพุธที่ 5 พฤษภาคม พ.ศ. 2564 - ปัจจุบัน)
=== พิธีกรในอดีต ===
รายการ I AM SIAM]ทางแชนแนล [V] ไทยแลนด์ (วีเจ)
เกมจารชน ช่อง 5 ร่วมกับ เกียรติศักดิ์ อุดมนาค (ตั้งแต่ พ.ศ. 2541 - พ.ศ. 2543), โหน่ง ชะชะช่า (ตั้งแต่ 2 กรกฎาคม พ.ศ. 2543 - พ.ศ. 2548) , มยุรา เศวตศิลา (ตั้งแต่ พ.ศ. 2541 - พ.ศ. 2548)
เก๋าเกม ช่อง 5 คู่กับ ชาญณรงค์ ขันทีท้าว (ติ๊ก กลิ่นสี) ผลิตโดย เทเลไฟว์ (พ.ศ. 2542)
แฟนพันธุ์แท้ สกูป ช่อง 5 คู่กับ โหน่ง ชะชะช่า (18 สิงหาคม พ.ศ. 2543)
แฟนตาซีมีหาง ช่อง 5 คู่กับ ไดอาน่า จงจินตนาการ (พ.ศ. 2543)
เกมแก้จน ช่อง 5 คู่กับ สิเรียม ภักดีดำรงฤทธิ์ (พ.ศ. 2548)
สตาร์สเตจ ช่อง 3 คู่กับ รินลณี ศรีเพ็ญ
สโมสรสุขภาพ ช่อง 9 คู่กับ ทวีรัตน์ จิรดิลก
คาเฟ่ออนเอิร์ท พีพีทีวี
=== ดีเจ ===
คลื่น 89 ชิลเอฟเอ็ม ทุกวันจันทร์ - ศุกร์ เวลา 11.00 - 14.00 น.
== อ้างอิง ==
บุคคลจากกรุงเทพมหานคร
บุคคลจากโรงเรียนเทพศิรินทร์
บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
วีเจ
พิธีกรชาวไทย
อูซัวยา

อูซัวยา (Ushuaia, )  เป็นเมืองหลวงของรัฐติเอร์ราเดลฟูเอโก ประเทศอาร์เจนตินา เป็นที่รู้จักในฐานะเมืองที่อยู่ใต้สุดของโลก อูซัวยาตั้งอยู่บนชายฝั่งทางทิศใต้ของเกาะติเอร์ราเดลฟูเอโก มี 1 เทศบาล มีพื้นที่ 9,390 ตร.กม. (3,625 ตร.ไมล์)
== อ้างอิง ==
เมืองในประเทศอาร์เจนตินา
นาฏศิลป์ในประเทศกัมพูชา

นาฏศิลป์ในประเทศกัมพูชา หรือ โรบัม (របាំ}                                      }) แบ่งได้เป็นสามประเภท คือ นาฏศิลป์ชั้นสูงของราชสำนัก ระบำพื้นบ้าน และระบำในงานสังคมต่าง ๆ
== นาฏศิลป์ชั้นสูง ==

เป็นการแสดงที่เกิดขึ้นในราชสำนัก ใช้วงพิณพาทย์บรรเลงประกอบ ภายหลังได้แพร่หลายและกลายเป็นเอกลักษณ์ของกัมพูชา เช่น ระบำเทพอัปสร ระบำเปรียะห์เรียชโทรป
== ระบำพื้นบ้าน ==


เป็นนาฏศิลป์ที่ใช้แสดงในกลุ่มประชาชนทั่วไป และชนเผ่าต่างๆของกัมพูชา เช่น ชาวจาม เขมรบน และการแสดงของชาวนาและกรรมกร ส่วนใหญ่ใช้วงมโหรีบรรเลงประกอบ บางส่วนเกี่ยวข้องกับความรักและนิทานพื้นบ้าน เช่น
ระบำเกนียกไพลิน เป็นการแสดงของชาวกุลาในเมืองไพลิน
เสนียกโตเซีย เป็นระบำที่เกี่ยวข้องกับสัตว์ชนิดต่างๆ มีต้นกำเนิดมาจากชาวเปียร์ในจังหวัดโพธิสัตว์
ระบำก็อมบาเรียน คล้ายกับรำลาวกระทบไม้ของไทย เป็นการแสดงระบำที่มีไม้ไผ่กระทบกันเป็นจังหวะ บ้างว่ามาจากการแสดงของชาวกุย บ้างว่าได้รับอิทธิพลจากประเทศฟิลิปปินส์
ระบำโทรต เป็นระบำที่กล่าวถึงพรานกับกวาง
ชยัม เป็นการแสดงแบบเขมรแท้ มีการแสดงตลกและใช้เด็กหญิงที่สวยงาม นิยมแสดงในวันหยุด
== การแสดงทางสังคม ==
เป็นการแสดงในโอกาสที่พบปะทางสังคม เช่น รำวง รำบัจ รำสาละวัน ช็อกกระเปียส และลำเลียบ
==แหล่งข้อมูลอื่น==
กูกูตา

กูกูตา (Cúcuta) หรือชื่อเต็ม ซานโฮเซเดกูกูตา (San José de Cúcuta) เป็นเมืองในประเทศโคลอมเบีย ตั้งอยู่ทางตะวันออกเฉียงเหนือของประเทศ ใกล้เขตแดนประเทศเวเนซุเอลา เป็นเมืองการค้าสำคัญ ถือเป็นเขตปกครองพิเศษ เมืองตั้งอยู่ในเขตชายแดนระหว่างประเทศที่คึกคักที่สุดในอเมริกาใต้ มีถนนเชื่อมต่อกับกรุงโบโกตา กรุงการากัส และเมืองการ์ตาเฮนา มีท่าอากาศยานนานาชาติกามิโล ดาซา
จากการสำรวจประชากรในปี ค.ศ. 2018 มีประชากรราว 777,106 คน มีประชากรมากเป็นอันดับ 6 ของประเทศ
== อ้างอิง ==
เมืองในประเทศโคลอมเบีย